Diari Oficial de la Generalitat Valenciana


Sumari del DOGV 5305, del 18-07-2006 (2006/8474)

RESOLUCIÓ de 26 de juny de 2006, del director gerent de l'Institut Valencià de Cinematografia Ricardo Muñoz Suay, per la que es convoquen proves selectives d'accés a cap Secció Extensió, pel sistema de promoció interna.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5305

Data del DOGV
:   18-07-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/8474


Data del document
:   26-06-2006

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * Institut Valencià de Cinematografia Ricardo Muñoz Suay
    * administració regional
    * professió de la comunicació
    * concurs administratiu
    * professió administrativa

RESOLUCIÓ de 26 de juny de 2006, del director gerent de l'Institut Valencià de Cinematografia Ricardo Muñoz Suay, per la que es convoquen proves selectives d'accés a cap Secció Extensió, pel sistema de promoció interna. [2006/8474]  
El Consell Rector de l'IVAC en sessió celebrada el 7 de juny del 2005 va acordar la convocatòria de proves d'admissió per a la selecció de personal, per mitjà del sistema de concurs-oposició, torn de promoció interna, per a cobrir 1 lloc de treball del Grup A, naturalesa laboral, Cap secció extensió, autoritzant el director Gerent de l'entitat a desenvolupar el procés.  
En virtut d'este acord s'anuncia la convocatòria següent:  
CONVOCATÒRIA 01/2006  
Primera. Objecte de la convocatòria i normes generals  
1.1 Esta convocatòria té com a objecte la selecció de personal per a cobrir una vacant del grup A, naturalesa laboral, cap secció extensió, per mitjà del sistema de concurs oposició.  
1.2 El procés selectiu constituït pel concurs oposició ho integraran les proves, les valoracions, les puntuacions i les matèries que figuren en els annex I i II d'esta convocatòria.  
1.3 La convocatòria es regirà pel que disposen les presents bases, i en allò que no s'hi preveja s'aplicarà la Llei 5/1998, de 18 de juny, de creació de l'Institut Valencià de Cinematografia Ricardo Muñoz Suay.  
1.4 Als efectes del que disposa l'article 59.5, b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és considerarà efectuada l'oportuna notificació als interessats mitjançant la publicació en els taulers d'anuncis o en els butlletins oficials que s'estableixen en aquesta convocatòria.  
1.5 El personal que obtinga plaça per mitjà de la present convocatòria no podrà comptabilitzar-la amb l'ocupació d'un segon lloc de treball, càrrec o activitat, en el sector públic, ni tampoc amb activitats de caràcter privat, tret dels supòsits d'excepció que s'estableixen en les disposicions vigents en matèria d'incompatibilitats.  
Segona. Condicions generals dels aspirants  
2.1 Per a ser admesos en les proves selectives, els i les aspirants hauran de reunir, a més dels requisits ja acreditats en nomenaments anteriors, els següents:  
2.1.1 Posseir el títol de Llicenciat, Enginyer, Arquitecte o equivalent, o estar en condicions d'obtenir-lo abans de l'acabament del termini de presentació de sol.licituds.  
2.1.2 Els o les aspirants que es presenten a estes proves hauran de ser personal laboral fix del grup B de l'IVAC, o de la Generalitat, en actiu o en situació d'excedència, i tindre dos anys de servicis efectius en tal grup en l'IVAC o en la Filmoteca de la Generalitat Valenciana..  
2.2 Les condicions per a ser admés a les proves, caldrà reunir-les en el moment de acabar el termini de presentació de sol.licituds i mantenir-les durant tot el procés selectiu, fins al moment de la presa de possessió.  
Tercera. Sol.licituds  
3.1 Qui desitge prendre part en estes proves selectives haurà de formalitzar una sol.licitud ajustada al model que figura en l'annex III.  
3.2 El termini de presentació de sol.licituds serà de vint dies hàbils, comptats a partir de l'endemà de la publicació d'esta convocatòria en el Diari Oficial de la Generalitat.  
3.3 Les persones interessades hauran de presentar les sol.licituds en el registre de l'IVAC en la plaça de l'Ajuntament, núm. 17 de València. També es podran presentar en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.4 S'acompanyarà la sol.licitud amb una fotocòpia del document nacional d'identitat. 3.5 Així mateix, s'adjuntarà a la sol.licitud un currículum, que consistirà en una relació dels mèrits que s'al.leguen per a la fase de concurs, i que es realitzarà seguint l'ordre previst en el barem.  
3.6 La presentació d'una sol.licitud per a participar en esta convocatòria suposa l'acceptació de les presents bases.  
Quarta. Admissió d'aspirants  
4.1 Els aspirants queden vinculats a les dades que hagen fet constar en les seues sol.licituds, i solament podran demanar-ne la modificació per mitjà d'escrit motivat, dins del termini establit en la base 3.2 per a la presentació de sol.licituds.   
4.2. Una vegada acabat el termini de presentació de sol.licituds, prèvia verificació del compliment de tots els requisits de participació assenyalats en esta convocatòria, l'òrgan convocant dictarà una resolució, que es publicarà en el tauler d'anuncis de l'IVAC i en la direcció d'internet Http://www.ivac-lafilmoteca.es, que contindrà la relació provisional d'admesos i exclosos de les proves.  
4.3 A partir del dia següent a la publicació de la llista provisional d'admesos i exclosos, s'iniciarà un termini de 10 dies hàbils, perquè es puguen formular al.legacions o esmenar els defectes que hagen motivat la seua exclusió o presentar les al.legacions que consideren oportunes, tot això d'acord amb l'article 71 de la Llei 30/1992, de 26 de novembre, de Règim Jurídic de les administracions públiques i del Procediment Administratiu Comú.  
En qualsevol cas, per tal d'evitar errors i possibilitar-ne l'esmena dins del termini i en la forma escaient, els i les aspirants comprovaran fefaentment no sols que no figuren en la relació d'exclosos sinó que a més els seus noms consten correctament en la relació d'admesos.  
Els i les aspirants que dins del termini assenyalat no esmenen els defectes detectats o no al.leguen les omissions, seran definitivament exclosos de la participació en esta proves.  
4.4. Transcorregut el termini anterior, vistes les al.legacions i esmenats els defectes, es dictarà una resolució que elevarà a definitiva la llista d'admesos i exclosos a la realització de les proves, la qual serà publicada en el Diari Oficial de la Generalitat.  
Quinta. Desenvolupament de les proves  
5.1. En la resolució mitjançant la qual es faça pública la llista definitiva d'admesos a la realització de les proves s'establirà, com a mínim amb 15 dies d'antelació, la data, el lloc de celebració i l'hora de començament de la primera part de la prova i, també l'orde de crida dels aspirants, el qual s'iniciarà en la lletra T conforme el resultat del sorteig celebrat el dia 3 d'abril del 2006 (DOGV núm. 5237, de 10 d'abril del 2006).  
5.2 Els aspirants seran convocats per a cada exercici o prova en crida única.  
Els aspirants hauran d'observar en tot moment les instruccions dels membres del Tribunal o del personal ajudant o assessor durant la realització dels exercicis, per al seu adequat desenvolupament. Qualsevol alteració en el normal desenvolupament dels exercicis per part d'un aspirant, quedarà reflectida en l'acta corresponent, el dit aspirant podrà continuar fent l'exercici amb caràcter condicional, fins que el Tribunal prenga una resolució sobre l'incident.  
Abans de l'inici de cada exercici, i sempre que s'estime convenient durant la seua realització, els membres del tribunal, els seus ajudants o assessors/es comprovaran la identitat dels aspirants mitjançant la presentació del document d'identitat o passaport, i no seran vàlides a aqueix efecte les fotocòpies compulsades dels dits documents.  
Els aspirants perdran el seu dret si es personen en el lloc de celebració quan ja hagen començat els exercicis, o si no assisteixen, encara que això es dega a causes justificades.  
Sexta. Publicitat de les llistes  
6.1 En acabar cada un dels exercicis de la fase d'oposició el tribunal publicarà al lloc d'examen i a la seu de l'IVAC la relació d'aspirants que han superat l'exercici, tot expressant-hi el nom, els cognoms i la puntuació obtinguda. S'entendrà que han superat la fase d'oposició únicament aquells aspirants que hagen obtingut la puntuació mínima exigida per a superar cada un dels exercicis, segons el que es disposa en l'annex I .  
6.2 Una vegada finalitzada la fase d'oposició, el tribunal, per mitjà d'anunci publicarà a la seu de l'IVAC, la llista amb la qualificació final de la fase d'oposició, que constituirà la llista dels aspirants que han superat la fase d'oposició, per orde de puntuació, i que han de passar a la fase de concurs.  
Als aspirants inclosos en la citada llista es concedirà un termini de 10 dies hàbils perquè presenten tots aquells documents acreditatius dels mèrits previstos l'annex I que haguessen sigut enumerats en el currículum presentat junt amb la sol.licitud de participació en el concurs-oposició, d'acord amb el que es preveu en la base 3.5. Si els mèrits que es van al.legar ja consten en el registre de personal de l'IVAC, només caldrà citar-los en el currículum, sense aportar els documents corresponents. Tan sols es valoraran els mèrits al.legats en el currículum.  
6.3 Una vegada baremats els mèrits, el tribunal exposarà a la seu de l'IVAC, la llista d'aspirants amb la puntuació obtinguda en la fase de concurs, desglossada en els distints apartats del barem, i es concedirà un termini de 10 dies hàbils perquè es formulen les reclamacions i esmenes que estimen pertinents en relació amb el barem.  
6.4 Una vegada resoltes les possibles al.legacions i esmenes, el tribunal per mitjà d'un anunci, publicarà en la seu de l'IVAC, la relació definitiva d'aspirants aprovats, per l'ordre de puntuació total.  
En cap cas el Tribunal no podrà declarar que ha aprovat el procés selectiu un nombre superior d'aspirants que el de llocs convocats.  
Sèptima. Relació definitiva i presentació de documents  
7.1. El Tribunal de Selecció elevarà el director Gerent de l'IVAC la relació definitiva d'aspirants aprovats, per orde de puntuació total, perquè en el termini de 20 dies hàbils comptats des de l'endemà al de la publicació aporten els documents següents:  
7.1.1. Fotocòpia compulsada del Títol acadèmic i la resta de requisits exigibles segons el que establix la base 2.1 de la convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger fotocòpia compulsada de la credencial que acredite l'homologació que corresponga.   
7.1.2. Els qui superen les proves selectives acreditaran els seus coneixements de valencià mitjançant la presentació d'un dels documents previstos en l'article 16.1 del Decret 33/99, de 9 de març, del Govern Valencià.  
Els qui no puguen acreditar estos coneixements, conforme al que establix l'article 53 de la Llei de la Funció Pública Valenciana, hauran d'assistir als cursos específics que a l'efecte es convoquen. Aquells que no els superen seguiran obligats a realitzar els successius cursos que l'administració organitze per a l'adquisició del coneixement de valencià exigible.  
Octava. Nomenament de personal laboral fix  
Transcorregut el termini de presentació de la documentació, el director Gerent de l'IVAC, dictarà una resolució, que es publicarà en el Diari Oficial de la Generalitat, procedint a la contractació com a personal laboral fix.  
Novena. Tribunal de selecció  
9.1 El Tribunal de selecció de la present convocatòria estarà compost per cinc membres, i es designarà el mateix nombre de suplents, i tindrà la composició següent: president/a, secretari/a i tres vocals, dels quals un estarà en representació dels treballadors de l'Institut.  
9.2 La relació nominal dels membres del tribunal serà publicada amb anterioritat a la resolució per mitjà de la qual s'aprove la llista definitiva d'admesos i exclosos, o bé incloent-la en aquesta última resolució.  
9.3 Per a la realització de les proves, el tribunal podrà designar els col.laboradors, ajudants i assessors especialistes que estime oportuns.  
9.4 Els membres del Tribunal, així com els assessors, hauran d'abstenir-se i podran ser recusats pels interessats quan concorreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'esta convocatòria.  
9.5 S'entendrà que està vàlidament constituït el tribunal quan hi assistisca la majoria dels seus membres, entre els que hauran de figurar en tot cas el/la president/a i el/la secretari/a o els seus respectius suplents. El/la president/a tindrà vot de qualitat en cas d'empat. Per a totes les altres funcions, el funcionament del tribunal s'adaptarà al que s'estableix en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col.legiats.  
9.6 Corresponen al tribunal les funcions relatives a la determinació concreta del contingut dels exercicis i a la qualificació dels aspirants, tant en la fase de concurs com en la d'oposició; així com, en general, adoptar totes les mesures necessàries per al correcte desenvolupament de les proves selectives. A aqueix efecte disposarà de la facultat d'interpretar les presents bases.  
9.7 El Tribunal, pel que fa a les gratificacions i indemnitzacions, es regirà pel que disposa el decret 24/1997, d'11 de febrer, del Consell de la Generalitat Valenciana, i en l'ordre de 23 de juliol de 1998 (DOGV de 15.9.98) que desenvolupa el dit decret.  
9.8 A l'efecte de comunicacions i de qualsevol altra incidència, el Tribunal tindrà la seua seu a l'edifici Rialto, plaça de l'Ajuntament núm. 17, 46171 València.  
Desena. Recursos  
10.1 De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les administracions públiques i del Procediment Administratiu Comú, modificada per la Llei 4/1999, de 13 de gener, i els articles 8, 14 i 46 de la Llei 29/1998, Reguladora de la Jurisdicció Contenciós Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del President de l'Institut Valencià de Cinematografia Ricardo Muñoz Suay en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Jutjat contenciós administratiu de la ciutat de València en el termini dos mesos a comptar de l'endemà de la seua publicació.  
10.2. Contra els actes del Tribunal podrà interposar-se recurs d'alçada davant del director Gerent de l'IVAC en el termini d'un mes, a partir del dia següent al de la publicació del corresponent Acord del Tribunal.  
València, 26 de juny de 2006.. El director gerent de l'IVAC: José Luis Radoselovics Arance.  
ANNEX I  
Sistema selectiu  
El procediment de selecció dels aspirants serà el de concurs-oposició, que constarà d'una fase d'oposició, de caràcter eliminatori, i una fase de concurs, de caràcter obligatori.  
I. FASE D'OPOSICIÓ (60%)  
La fase d'oposició constarà de dos exercicis obligatoris i eliminatoris.  
Primer exercici. Serà de caràcter teòric i consistirà a contestar per escrit, durant un temps mínim de 60 minuts i màxim de 80 minuts . que determinarà el tribunal. un qüestionari de 60 preguntes tipus test, amb quatre respostes alternatives, de les quals només una serà correcta, sobre els apartats del programa que figura en l'annex II. Les contestacions errònies no penalitzaran.  
Segon exercici. Serà de caràcter pràctic i consistirà a resoldre per escrit, durant un temps mínim de 60 minuts i màxim de 120 minuts, a determinar pel Tribunal, d'un supòsit dirigit a apreciar la capacitat dels aspirants per a dur a terme les tasques pròpies del lloc de treball a cobrir, extret a l'atzar, en l'acte de l'examen, entre dos supòsits pràctics elaborats pel tribunal.   
Qualificació dels exercicis  
Cada un dels exercicis es qualificarà com a màxim amb 30 punts i serà necessari obtindre un mínim de 15 punts per a superar-ho i passar al següent exercici o a la fase de qualificació final de la fase d'oposició.  
Els dos exercicis seran llegits directament pel tribunal, que adoptarà les mesures necessàries per a garantir que en la correcció no siga coneguda la identitat dels aspirants.  
Qualificació final de la fase d'oposició  
La qualificació de la fase d'oposició vindrà determinada per la suma aritmètica de les puntuacions corresponents als dos exercicis. Tot seguit es configurarà una llista ordenada per puntuació de major a menor, que contindrà a tots els aspirants que hagen superat els exercicis de la fase d'oposició, d'acord amb els criteris establits en les bases d'esta convocatòria.  
II. FASE DE CONCURS (40%)  
Solament podran participar en la fase de concurs els aspirants que hagen superat la fase d'oposició.   
Els mèrits al.legats pels participants hauran d'haver sigut obtinguts o computats fins a la data d'acabament del termini de presentació d'instàncies.  
La puntuació màxima en la fase de concurs serà de 40 punts, que es distribuiran d'acord amb el barem següent:  
1. Experiència profesional. Aquest concepte es valorarà fins a un màxim de 29 punts, d'acord amb els criteris següents:  
1.1 Per servicis prestats en qualsevol lloc de treball idèntic de l'IVAC, de l'administració de la Generalitat Valenciana, d'empreses o entitats del sector públic valencià, que pertanguen al grup A, 0.60 punts per cada mes complet de servici en actiu.  
1.2 Per treballs realitzats en llocs de l'IVAC, de l'administració de la Generalitat Valenciana, d'empreses o entitats del sector públic valencià, no previstos en l'anterior apartat a raó de 0.15 punts per mes complet de servicis en actiu.  
1.3 Per servicis prestats en una altres administracions, en un lloc de treball amb funcions semblants a les del lloc a cobrir: 0.05 punts per cada mes complet de servicis en actiu..  
1.4 Per haver realitzat en el sector privat, funcions semblants a les del lloc a cobrir: 0.03 punts per cada mes complet.   
L'experiència professional s'acreditarà d'acord amb els criteris següents:  
Els treballs per a Administracions Públiques s'acreditaran sempre per mitjà del certificat oficial de l'òrgan competent.  
La resta dels treballs per compte d'altri, per mitjà del contracte de treball i certificació de l'empresa de les funcions desenvolupades, quan estes no puguen deduir-se dels termes del contracte, sense que s'admeta contradicció entre ambdós documents. En tot cas, caldrà la presentació del certificat o vida laboral que acredite haver cotitzat a la Seguretat Social durant tot el temps que s'al.legue en el grup de cotització corresponent a la categoria convocada.  
Per al supòsit de professionals i autònoms, llicència fiscal o IAE, i certificat de col.legiació, quan siga procedent, i també el certificat o vida laboral que acredite haver cotitzat a la Seguretat Social durant tot el temps que s'al.legue en el grup o grups de cotització corresponents a la categoria convocada. Quan escaiga, i en substitució d'estos documents, s'aportarà el certificat oficial que acredite haver cotitzat en el règim especial o en la mutualitat corresponent.  
En tot cas la puntuació màxima a aconseguir, per experiència, no podrà superar els 29 punts.  
2. Valencià: màxim 5 punts.  
El coneixement de valencià serà valorat fins a un màxim de 5 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:  
a) Coneixement oral: 1 punts  
b) Grau elemental: 2 punts.  
c) Grau mitjà: 3,5 punts  
d) Grau superior: 5 punts  
La valoració del coneixement del valencià s'efectuarà puntuant exclusivament el nivell més alt obtingut.  
3. Idiomes comunitaris: màxim 2 punts.  
Es puntuarà fins a un màxim de 2 punts, a raó de 0.40 punts per curs o la seua equivalència si es tracta de cicles de l'escola oficial d'idiomes, així com 0.4 punts per curs o, si és el cas, per cada 12 crèdits d'idioma comunitari corresponents a títol oficial expedit per la universitat de llicenciatures en les distintes filologies, o de magisteri, especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte de valoració en un altre apartat.  
4. Cursos (màxim 4 punts)  
Es valoraren els cursos de formació i perfeccionament que estiguen relacionats amb les funcions pròpies de la plaça convocada, d'acord amb l'escala següent:  
a) De 100 o més hores: 2 punts   
b) De 75 o més hores: 1,50 punts.  
c) De 50 o més hores: 1 punt.  
d) De 25 o més hores: 0,50 punts.  
e) De 15 o més hores: 0,20 punts.  
Solament es valoraren per aquest concepte els cursos que hagen sigut convocats, organitzats o homologats per universitats, fundacions universitàries, instituts o escoles oficials, o qualsevol altre centre o organisme públic de formació. No s'adjudicarà cap puntuació per activitats de naturalesa diferent dels cursos, com ara seminaris, jornades, aplecs, taules redones, debats o anàlegs.  
En cap cas es puntuaran en aquest subapartat, els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni dels curs derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
Puntuació final del concurs-oposició  
La qualificació final del concurs-oposició vindrà determinada per la suma aritmètica dels punts obtinguts en la fase de concurs i en la d'oposició.  
A continuació es configurarà una llista ordenada per puntuació de major a menor, que s'interromprà quan el nombre d'inclosos coincidisca amb el nombre de llocs convocats. Aquesta constituirà la llista definitiva d'aprovats.  
Els casos d'empat que es produïsquen es resoldran de la manera següent: s'atendrà en primer lloc a la major puntuació obtinguda en la fase d'oposició i, si persistia l'empat, aquest es dirimirà per la major puntuació obtinguda en els distints apartats del barem de concurs, pel mateix ordre en què hi figuren relacionats. En el cas de continuar l'empat, s'atendrà a la major puntuació obtinguda en el segon exercici. Si encara es mantenia l'empat, aquest es resoldrà per l'ordre alfabètic del primer cognom dels aspirants empatats, que s'iniciarà per la lletra T d'acord amb el resultat del sorteig celebrat el dia 3 d'abril del 2006 (DOGV núm. 5237, de 10 d'abril del 2006).  
ANNEX II  
TEMA 1. El gabinet de comunicació. Funcions, organigrama, comunicació interna i comunicació externa.  
TEMA 2. El dret a la informació i els poders públics.  
TEMA 3. Estatuts jurídics dels mitjans d'informació: televisió, ràdio, premsa, publicitat i màrqueting.  
TEMA 4 . Mitjans i canals especialitzats en informació cultural, cinematogràfica i audiovisual a Espanya.  
TEMA 5. Les filmoteques: definició, funcions, organització. La FIAF.   
TEMA 6. Difusió de les activitats pròpies d'una filmoteca.  
TEMA 7. La gestió cultural vinculada al mitjà cinematogràfic.  
TEMA 8. El cine com a bé i producte social. El patrimoni cinematogràfic valencià.  
TEMA 9. Organització, gestió i objectius de seminaris, congressos i exposicions cinematogràfiques.  
TEMA 10. L'ús d'Internet com a eina de difusió i documentació en l'àmbit cinematogràfic.  
TEMA 11. La indústria audiovisual a la Comunitat Valenciana. Relacions amb les administracions públiques.  
TEMA 12. Projectes europeus de l'audiovisual.  
ANNEX III  
MODEL D'INSTANCIA  
Cognoms:  
Nom:  
Data de naixement:  
Nacionalitat:  
Document d'identitat o passaport número:  
Adreça:  
Població:  
Codi postal:  
Telèfon:  
Vista la convocatòria de proves selectives d'accés a cap secció extensió de l'IVAC, pel sistema de promoció interna, les bases de la qual accepte en la seua integritat, al mateix temps que declare expressament reunir els requisits establits en la base segona, els quals acreditaré documentalment d'acord amb la base septima,  
SOL.LICITE que em consideren com a presentat al concurs-oposició, promoció interna, per a la cobertura del lloc cap de la secció d'extensió de l'IVAC.  
Documents que presente:  
. Fotocòpia del DNI, si es tracta d'espanyols.  
. Els aspirants que no posseïsquen la nacionalitat espanyola hauran de presentar fotocòpia del document que acredite la seua nacionalitat.  
. Currículum que comprenga els mèrits que s'al.leguen per a la fase de concurs. No es presentaran els documents acreditatius dels mèrits fins el moment assenyalat en la base 6.2 de la convocatòria.  
València, d de 2006  
(signatura de la persona interessada)  
Sr. director Gerent de l'Institut Valencià de Cinematografia Ricardo Muñoz Suay. Plaça de l'Ajuntament, 17. 46893 València.